钦定古今图书集成/明伦汇编/氏族典/第258卷 > 王道隆〈兄道迄〉
## 钦定古今图书集成/明伦汇编/氏族典/第258卷 > 王道隆〈兄道迄〉

按《宋书王道隆传》：“道隆，吴兴乌程人。兄道迄，涉学善
书。始兴王濬以为世子师，以书补中书令史。道隆亦
知书，为主书书吏。太宗即位，为南台侍御史，稍至员
外散骑侍郎。泰始二年，兼中书通事舍人。五年，出侍
东宫。后废帝即位，迁右军将军。道隆为太宗所委，过
于阮佃夫。和谨自保，不妄毁伤人。执权既久，家产丰”
积，豪丽虽不及佃夫，而精整过之。元徽二年，太尉、桂
阳王休范奄至新亭，佃夫留守殿内，而道隆领羽林
精兵向朱雀门见杀。子法贞嗣。